אירוויזיון 2024

תחרות הזמר של האירוויזיון לשנת 2024 (; ) תהיה ההפקה ה-68 במספר של תחרות זו בהפקת איגוד השידור האירופי, אשר צפויה להתקיים בעיר מאלמו שבשוודיה, לאחר שלורן, נציגת שוודיה בתחרות אירוויזיון 2023, זכתה במקום הראשון עם השיר "Tattoo".

מיקום התחרות 

 מהדורת 2024 של תחרות האירוויזיון תתקיים בעיר מאלמה שבשוודיה, לאחר הניצחון של המדינה באירוויזיון 2023 עם השיר "Tattoo", בביצועה של לורן. זו תהיה הפעם השביעית ששוודיה מארחת את התחרות, לאחר שעשתה זאת בעבר בשנים 1975, 1985, 1992, 2000, 2013 וב-2016. המקום הנבחר הוא מאלמה ארנה בת 15,500 מושבים, זירה מקורה רב-תכליתית המשמשת כמקום למשחקי כדוריד, משחקי פלורבול, קונצרטים ואירועים אחרים. המקום אירח בעבר את אירוויזיון 2013.

שלב הגשת הצעות אירוח 

מיד לאחר זכייתה של שוודיה באירוויזיון 2023, הערים הראשונות שהביעו את העניין שלהן לארח את מהדורת 2024 היו סטוקהולם, גטבורג ומאלמה, שלוש הערים הגדולות במדינה וגם אלו שאירחו בעבר את התחרות. מלבד אלה, גם מספר ערים אחרות הביעו את כוונתן להציע הצעות בימים שלאחר הניצחון במאי 2023: אסקילסטונה, יונצ'ופינג, אורנשולדסביק, פרטילה וסאנדוויקן.

תאגיד השידור השוודי (SVT) קבע מועד אחרון ל-12 ביוני 2023 לערים המעוניינות להגיש בקשה רשמית. סטוקהולם וגטבורג הכריזו רשמית על הצעותיהן ב-7 וב-10 ביוני בהתאמה, ואחריהן ב-13 ביוני הערים מאלמה ואורנשולדסביק. זמן קצר לפני סגירת תקופת הבקשה, חשף ה-SVT כי קיבל מספר הצעות, ובהמשך הבהיר כי הן הגיעו מארבע הערים הללו. לפני ההודעה הזו, סאנדוויקן ויונצ'ופינג כבר הצהירו על הסכמתם. ב-7 ביולי דווח כי הצעותיהן של גטבורג ואורנשולדסביק בוטלו. מאוחר יותר באותו יום, איגוד השידור האירופי (EBU) ותאגיד השידור השוודי (SVT) הכריזו על מאלמה בתור העיר המארחת.

המדינות המשתתפות 

נכון ל-29 באוקטובר 2023, 35 מדינות אישרו את השתתפותן בתחרות:

חצי גמר

גמר

מדינות אחרות

חברות מלאות באיגוד השידור האירופי 
  אנדורה – בנובמבר 2019, הצהירה מפלגת השלטון באנדורה, דמוקרטים למען אנדורה, כי אנדורה תחזור בסופו של דבר לתחרות, עם הערכת העלויות כתנאי הכרחי. סוזן ג'ורג'י, נציגת אנדורה ב-2009, אף השיגה מימון כספי להשתתפותה של אנדורה ב-2021. עם זאת, אנדורה לא השתתפה באירוויזיון 2021, 2022 (למרות שתכננה להשתתף בשנה זאת) ו-2023. באוגוסט 2023, רשות השידור של אנדורה (RTVA) הודיעה שלא תשתתף גם באירוויזיון 2024.
  בולגריה – ב-12 במאי 2023, הודיע רשות השידור הבולגרית BNT בטוויטר בתגובה לחזרה של לוקסמבורג לתחרות, כי "בולגריה כבר לא משתתפת בתחרות". אך ב-14 במאי הכחישו את תגובתם, ואמרו שמוקדם מדי לומר אם בולגריה תשתתף. ב-18 באוקטובר הודיעה BNT שלא תשתתף באירוויזיון 2024, אך היא לא שוללת חזרה לתחרות בעתיד.
  בוסניה והרצגובינה – בנובמבר 2022, הנציג הראשון של בוסניה והרצגובינה מוחמד פזלגיץ' (פזלה) ציין שהוא מנסה להחזיר את המדינה לתחרות בשנת 2024. עם זאת, ב-2 באוגוסט 2023,  השדרן הבוסני BHRT, הודיעה שלא תשתתף באירוויזיון 2024. בוסניה והרצגובינה השתתפה בפעם האחרונה באירוויזיון 2016.
  טורקיה – בשנת 2021, כמאל קיליצ'דראולו, מועמד האופוזיציה בבחירות לנשיאות המדינה בשנת 2023, הודיע על תמיכתו בחזרה לתחרות. ניצחון של קיליצ'דראולו היה יכול לפתוח הזדמנות כזו. עם זאת, הוא הפסיד בבחירות ליריבו רג'פ טאיפ ארדואן ולכן הסיכויים שטורקיה תחזור לתחרות נחשבים קלושים. טורקיה השתתפה לאחרונה באירוויזיון 2012.
  מונטנגרו - ב-3 באוקטובר 2023 הודיעו מספר אתרי חדשות במונטנגרו שהמדינה לא תשתתף באירוויזיון 2024, אך רשות השידור המונטנגרית, RTCG עדיין לא הוציאה הודעה רשמית בנוגע להשתתפותה באירוויזיון הקרוב. מונטנגרו השתתפה לאחרונה באירוויזיון 2022.
  מונקו – מונקו השתתפה בפעם האחרונה באירוויזיון 2006 שנערך באתונה. בחודש נובמבר 2021 פורסם בעיתון המקומי "L'observateur de monaco", כי תקציב הנסיכות לשנת 2023 כלל 100 אלף יורו שיועדו להשתתפות בתחרות האירוויזיון. בספטמבר 2023 הוקם תאגיד שידור מונגאסקי חדש בשם Monte-Carlo Riviera בבעלות ממשלת מונקו, שהצטרף כחבר מלא לאיגוד השידור האירופי והחליף את TMC שנמצא כעת בבעלות צרפתית פרטית. הדבר אפשר את חזרתה של מונקו לתחרות. אולם ב-15 בספטמבר Monte-Carlo Riviera הודיעו כי לא ישתתפו באירוויזיון 2024.
  מקדוניה הצפונית - בספטמבר 2023 נמסר שהתקציב להשתתפות באירוויזיון 2024 נמצא, אך באוקטובר 2024 הודיעה רשות השידור MRT כי דיונים עדיין מתקיימים על הנושא. ההחלטה צפויה להתקבל בימים הקרובים. מקדוניה הצפונית השתתפה לאחרונה באירוויזיון 2022.
  סלובקיה – פיליפ פוצ'ובסקי ממחלקת יחסי הציבור של שדרן הרדיו והטלוויזיה הסלובקית, RTVS ציין כי הסיבה להיעדרותה של סלובקיה מהאירוויזיון היא העלויות הגבוהות של ההשתתפות, ושאם סלובקיה הייתה חוזרת לתחרות, סביר להניח שהנציג שלה היה צריך לממן את ההשתתפות בעצמו מאשר שרשות השידור הייתה עושה זאת. עם זאת, ביולי האחרון עבר חוק שמאפשר לסלובקיה לקבל מימון כלכלי ממקורות ציבוריים ולאפשר שימוש בתקציב בין היתר עבור השתתפות באירוויזיון. סלובקיה לא תחזור לאירוויזיון 2024, אך בעקבות החוק היא שוקלת חזרה לאירוויזיון 2025. סלובקיה השתתפה בפעם האחרונה באירוויזיון 2012, וההשתתפות הזו מומנה על ידי נציגה, מקס ג'ייסון מאי.
  רומניה - ב-8 בספטמבר 2023 הודיעו מספר אתרי חדשות ברומניה שהמדינה לא תשתתף באירוויזיון 2024 בגלל בעיות כלכליות. עם זאת, רשות השידור הרומנית עדיין לא הודיעה האם תשתתף בתחרות. מאוחר יותר, ב-12 בספטמבר דווח כי מתקיימים דיונים על תקציב ההשתפות בשנה זו עם משרד הכלכלה הרומני.

חברות חלקית באיגוד השידור האירופי 
  אוסטרליה – בשנת 2019 פורסם כי לאוסטרליה מובטחת היכולת להשתתף עד שנת 2023. הצהרה רשמית מאיגוד השידור האירופי לגבי השתתפות אוסטרליה לאחר שנת 2023 ממתינה. ב-21 בספטמבר 2023, רשות השידור האוסטרלית, ה-SBS, פרסמה כי היא מנהלת מגעים עם איגוד השידור האירופי בנוגע להשתתפותה של המדינה במהדורות עתידיות. באוקטובר 2023 הודיעה SBS כי תשדר את התחרות, אך היא עדיין במשא ומתן עם ה-EBU על ההשתתפות באירוויזיון 2024.

לא חברות באיגוד השידור האירופי 
  – לאחר שריילי הופיע באירוויזיון 2023 כנציג דנמרק ובתור האומן הפארואזי הראשון שהתחרה בתחרות זו, רשת השידור המקומית KVF, בתמיכת שרת הרווחה והתרבות סירית' סטנברג, חידשה את ניסיונותיה להתקבל כחברה מלאה באיגוד השידור האירופי כדי להשתתף בתחרות באופן עצמאי ובנפרד מדנמרק. רשות השידור הפארואזית, KVF הודיעה כי תגיש בקשה לחברות באיגוד לפני קיץ 2023, במטרה ראשונית לקבל מעמד של חברה חלקית.
  בלארוס – תאגיד השידור הבלארוסי BRTC הושעה מאיגוד השידור האירופי ב-1 ביולי 2021 בשל התנהלות שאינה תואמת את ערכי האיגוד, ובכך הפסידה בלארוס את הזכות להשתתף בתחרויות מטעם האיגוד כגון האירוויזיון ואירוויזיון הילדים. ב-1 באוגוסט באותה השנה פורסם, כי ההשעיה היא לשלוש שנים, אלא אם אחד הערוצים האחרים במדינה מצטרף לאיגוד השידור האירופי, מה שמשעה את בלארוס מהתחרות הנוכחית ויאפשר לה לחזור רק באירוויזיון 2025.
  – ב-10 באוגוסט 2023, השדרן 1FLTV הליכטנשטייני אישר שהמדינה לא תופיע לראשונה בתחרות בשנת 2024.
  – במרץ 2023, מועצת השידור של רשת השידור הקוסובאי RTK אישרה את קיומו של פסטיבל, שישמש כקדם אירוויזיון לתחרות האירוויזיון, בתנאי שהבקשה לחברותה ב-EBU תאושר. ב-16 באוקטובר הודיעה קוסובו כי לא תשתתף באירוויזיון 2024, אך ה-EBU הביע עניין בפסטיבל. עם זאת, לפי ה-EBU, קוסובו לא יכולה להצטרף לאיגוד מאחר שהיא איננה חברה באיגוד הטלקומוניקציה הבין-לאומי או מועצת אירופה, ולפיכך איננה מורשית להשתתף בתחרות זו.
  רוסיה – ב-26 בפברואר 2022, לאחר שאיגוד השידור האירופי השעה את השתתפות רוסיה באירווזיון 2022 בעקבות פלישתה לאוקראינה ובמסגרת הטלת הסנקציות על רוסיה שמפעיל האיחוד האירופי, שלוש רשתות השידור של רוסיה החברות באיגוד השידור האירופי (הערוץ הראשון, VGTRK ו-Radio Dom Ostankino) החליטו לפרוש מאיגוד השידור האירופי. ב-26 במאי 2022, הודיעה רשות השידור האירופית כי היא משעה את שלוש רשתות השידור של רוסיה מחברותן באיגוד השידור האירופי. בשל השעיה זו, רוסיה לא יכולה להשתתף באירוויזיון 2024. השתתפותה האחרונה של רוסיה הייתה באירוויזיון 2021.

קישורים חיצוניים

הערות שוליים 

2024
2024
2024 במוזיקה